സുസ്ഥിരത നയം അല് വക്ര നഗരത്തിന് യുനെസ്കോ ലേണിങ് സിറ്റി പുരസ്കാരം ദോഹ : ഖത്തറിലെ അല് വക്ര നഗരത്തിന് യുനെസ്കോയുടെ 2021 ലെ ലേണിങ് സിറ്റി പുരസ്കാരം ലഭിച്ചു. നഗരത്തിലെ 80,000 ത്തിലധികം വരുന്ന പ്രദേശവാസികള്ക്ക് ദീര്ഘകാല പഠന അവസരങ്ങള് നല്കുന്നതില് മികച്ച പുരോഗതി കൈവരിച്ചതിനാണ് പുരസ്കാരം. യുനെസ്കോയുടെ ലൈഫ്ലോങ് ലേണിങ് ഇന്സ്റ്റിറ്റ്യൂട്ട് യുഐഎല് ആണ് പുരസ്കാരം പ്രഖ്യാപിച്ചത്. അല് വക്ര നഗരസഭ സമൂഹത്തിലെ ദുര്ബല വിഭാഗങ്ങള്ക്ക് പ്രത്യേക ശ്രദ്ധ നല്കുന്നുണ്ട്. നഗരത്തിന്റെ സുസ്ഥിരത നയം, സുസ്ഥിര വികസനത്തിനുള്ള വിദ്യാഭ്യാസം പ്രദാനം ചെയ്യുന്നതിലെ പ്രതിജ്ഞാബദ്ധത, പരിസ്ഥിതിക്ക് നല്കുന്ന മുന്ഗണന തുടങ്ങിയവ പരിഗണിച്ചിട്ടുണ്ട്. 10 നഗരങ്ങള്ക്കാണ് ഇക്കൊല്ലം പുരസ്കാരം ലഭിച്ചത്.The post സുസ്ഥിരത നയം അല് വക്ര നഗരത്തിന് യുനെസ്കോ ലേണിങ് സിറ്റി പുരസ്കാരം first appeared on MalayalamExpressOnline.